Richard Davies (actor)

Actor o Gymru oedd Richard Davies (25 Ionawr 1926 – 8 Hydref 2015). Efallai roedd e'n fwyaf enwog am chwarae'r ysgolfeistr cynddeiriog Mr. Price yn y comedi sefyllfa boblogaidd Please Sir! gan LWT. Roedd yn defnyddio ei acen Gymreig ar gyfer llawer o'i waith ond roedd yn defnyddio acenion eraill i chwarae ystod eang o gymeriadau, yn ogystal â sawl cymeriad ystrydebol Cymreig.

 Bywgraffiad 
Ganwyd Davies yn Nowlais, Sir Forgannwg (Merthyr Tudful (sir) bellach). Fe chwaraeodd Idris Hopkins yn Coronation Street rhwng 1974 a 1975, a ymddangosodd mewn sawl cyfres wyddonias, yn cynnwys Robert's Robots, Out of the Unknown, a pherfformiad cydnabyddedig fel Burton yn stori Doctor Who o 1987 - Delta and the Bannermen. Chwaraeodd Mr. White ym mhennod "The Kipper and the Corpse" o Fawlty Towers ac fe ymddangosodd yn Yes Minister, Wyatt's Watchdogs, May to December, Whoops Apocalypse, 2point4 Children a One Foot in the Grave. Yn 1970, fe ymddangosodd mewn pennod o Two In Clover fel brawd cymeriad Victor Spinetti pan nad oedd Spinetti ar gael. Roedd ganddo brif ran arall yn y comedi 'Oh no it's Selwyn Frogitt' yn chwarae Clive.

Roedd gan Davies ran achlysurol fel Jim Sloan yn Z-Cars rhwng 1962 a 1965, gan ddychwelyd i'r gyfres gan chwarae cymeriad canlynol yn 1968 ac yn y gyfres ddilynol Softly, Softly. Fe ymddangosodd hefyd yn Dixon of Dock Green, The Sweeney a Van der Valk. Fe ddynwaredodd Clive Jenkins mewn parodi o raglen Question Time ar sioe gomedi Not the Nine O'Clock News. Ymddangosodd yn y gyfres a ddilynodd o Please Sir! sef The Fenn Street Gang. Yn 1951, fe wnaeth ymddangosiad heb ei gydnabod yng nghomedi Ealing Studios The Lavender Hill Mob. Ymddangosodd yn y ffilmiau fel Zulu (1964), addasiad ffilm o Please Sir! (1971), a Under Milk Wood (1972). Yn 1988, chwaraeodd yr athro ysgol yn Queen Sacrifice. Bu farw ar 8 Hydref 2015 yn 89 mlwydd oedd. Roedd yn dioddef o glefyd Alzheimer.

 Ffilmyddiaeth 

 Ffilm 
 Blwyddyn  Teitl1951  The Lavender Hill Mob1955  The Night My Number Came Up1962  Some People1964  Zulu1965  Sky West and Crooked1968  Twisted Nerve1971  Please Sir!1972  Under Milk Wood1973  Blue Blood1973  Steptoe and Son Ride Again1974  The Mutations1988  Queen Sacrifice

 Teledu 
 Blwyddyn  Teitl Rhan1962–1965  Z-Cars  Jim Sloan1968  Softly, Softly 1962  Z-Cars 1968–1972  Please Sir!  Mr. Price1970  Two In Clover 1974–1975  Coronation Street  Idris Hopkins1974–1977  Oh No, It's Selwyn Froggitt!  Clive1979  Fawlty Towers  Mr. White1980  Yes, Minister  Joe Morgan1982  Whoops Apocalypse  Chancellor of the Exchequer1987  Doctor Who  Burton1988  Wyatt's Watchdogs 1992  One Foot in the Grave  Billy Whitney1992  2point4 Children  Gareth

 Cyfeiriadau 

 Dolenni allanol 
 Richard Davies ar wefan yr Internet Movie Database

Categori:Actorion o Gymru
Categori:Genedigaethau 1926
Categori:Marwolaethau 2015
Categori:Pobl o Ferthyr Tudful